b"\n_START_ARTICLE_\nVillage People\n_START_SECTION_\n1977\xe2\x80\x931979\n_START_PARAGRAPH_\nGlasbeno skupino je ustvaril francoski skladatelj Jacques Morali, ki je napisal nekaj plesnih skladb in igralcu ter pevcu Victorju Willisu naro\xc4\x8dil, naj posname demo posnetke zanje. Nato je Jacques Morali pristopil do Victorja Willisa in mu dejal: \xc2\xbbSanjal sem, da si pel glavne vokale na mojem albumu in da je album postal zelo, zelo uspe\xc5\xa1en.\xc2\xab\xc2\xa0Zato se je Victor Willis strinjal, da z njim posname prvi album, naslovljen Village People._NEWLINE_Album je postal zelo uspe\xc5\xa1en in kmalu zatem so pesmi s slednjega pri\xc4\x8deli izvajati v \xc5\xbeivo. Jacques Morali je skupaj s svojim poslovnim partnerjem Henrijem Belolom (ki je takrat delal za organizacijo Can't Stop Productions) ob Victorju Willisu postavil skrbno na\xc4\x8drtovano skupino plesalcev, s katerimi je pri\xc4\x8del nastopati v no\xc4\x8dnih klubih, enkrat pa se je pojavil tudi v oddaji Dicka Clarka, naslovljeni American Bandstand. Ko je album Village People postal \xc5\xa1e uspe\xc5\xa1nej\xc5\xa1i, so se Jacques Morali, Henri Belolo in Victor Willis odlo\xc4\x8dili ustanoviti \xc2\xbbskupino\xc2\xab. V neki glasbeni reviji so objavili oglas: \xc2\xbbI\xc5\xa1\xc4\x8demo ma\xc4\x8do tipe: morajo plesati in imeti brke.\xc2\xab_NEWLINE_Prvi od mo\xc5\xa1kih, ki so ga izbrali za enega od \xc4\x8dlanov skupine, je bil Felipe Rose (Indijanec). Slednjega je Jacques Morali spoznal na ulicah Greenwich Village. Felipe Rose je delal kot natakar in moral kot del svoje uniforme nositi kragulj\xc4\x8dke na svojih \xc5\xa1kornjih. Povabili so ga na prvo snemalno sejo albuma. Alex Briley (ki je za\xc4\x8del kot atlet in nazadnje postal vojak v skupini) je bil prijatelj Victorja Willisa. Nato so se jim pridru\xc5\xbeili \xc5\xa1e Mark Mussler (delavec), Dave Forrest (kavboj), Lee Mouton (motorist) ter Peter Whitehead (eden od prvih tekstopiscev za skupino) in se pojavili v oddaji American Bandstand ter posneli videospot za svojo prvo uspe\xc5\xa1nico, \xc2\xbbSan Francisco (You Got Me)\xc2\xab. Slednje so nato zamenjali David Hodo, Randy Jones in Glenn Hughes, ki so bili kot igralci, pevci in plesalci bolj izku\xc5\xa1eni. Glenna Hughesa so opazili kot zbiralca cestnin v tunelu Brooklyn-Battery._NEWLINE_Ker Jacques Morali ni znal angle\xc5\xa1ko, so za pisanje pesmi za prvi album glasbene skupine najeli tekstopisca Phila Hurtta in Petra Whiteheada. Kakorkoli \xc5\xbee, najve\xc4\x8dje uspe\xc5\xa1nice, kot so pesmi \xc2\xbbY.M.C.A.\xc2\xab, \xc2\xbbMacho Man\xc2\xab, \xc2\xbbGo West\xc2\xab\xc2\xa0in \xc2\xbbIn the Navy\xc2\xab\xc2\xa0skupine je napisal Victor Willis, ki je napisal tudi pesmi za druge \xc4\x8dlane glasbene zalo\xc5\xbebe Can't Stop Productions, kot sta Ritchie Family in Patrick Juvet. Tudi Gypsy Lane (glasbena skupina, ki spremlja Village People) in njihov dirigent, Horace Ott, so za Jacquesa Moralija, ki ni igral nobenega in\xc5\xa1trumenta, napisali glasbeno podlago za njihove pesmi._NEWLINE_Ime glasbene skupine se nana\xc5\xa1a na Greenwich Villageu, kjer je v \xc4\x8dasu ustanovitve glasbene skupine \xc5\xbeivela ogromna populacija homoseksualcev. Jacques Morali in Henri Belolo sta se odlo\xc4\x8dila, da bosta ustanovila skupino na podlagi stereotipov o homoseksualcih iz Greenwich Villagea, ki naj bi se pogosto nenavadno obla\xc4\x8dili._NEWLINE_S pesmijo \xc2\xbbMacho Man\xc2\xab\xc2\xa0je glasbena skupina pritegnila pozornost na tr\xc5\xbei\xc5\xa1\xc4\x8du, njihova naslednja pesem,\xc2\xa0\xc2\xbbY.M.C.A.\xc2\xab\xc2\xa0(1978), pa je postala ena od najve\xc4\x8djih uspe\xc5\xa1nic v sedemdesetih._NEWLINE_Leta 1979 je ameri\xc5\xa1ka vojska odlo\xc4\x8dila, da bo njihovo pesem \xc2\xbbIn the Navy\xc2\xab\xc2\xa0uporabila v svoji radijski in televizijski kampanji. Henri Belolo jim je obljubil, da pesem v kampanji lahko uporabijo in jim avtorske pravice prodal zastonj, vendar le pod pogojem, da jim ameri\xc5\xa1ka vojska pomaga pri snemanju videospota za pesem. Vojska jim je omogo\xc4\x8dila vstop v svojo voja\xc5\xa1ko bazo v San Diegu in jim dopustila snemanje na letalonosilki USS Reasoner (FF-1063) in na mnogih drugih zra\xc4\x8dnih plovilih, v videospotu pa so se pojavili tudi \xc4\x8dlani posadke mnogih letal. Ameri\xc5\xa1ka vojska se je kmalu odlo\xc4\x8dila odpovedati kampanjo._NEWLINE_Glasbena skupina je bila na vrhuncu svoje slave leta 1979, ko se je ve\xc4\x8dkrat pojavila v oddaji The Merv Griffin Show in skupaj z Bobom Hopeom odpotovala na turnejo, v sklopu katere je zabavala razne skupine ameri\xc5\xa1ke vojske. 19. aprila 1979 so bili vklju\xc4\x8deni na naslovnico 289. \xc5\xa1tevilke revije Rolling Stone. Ob koncu mednarodne turneje leta 1979 je Victor Willis zapustil skupino in kmalu zatem je skupina pri\xc4\x8dela postajati tudi manj in manj popularna.\n_START_SECTION_\n1980\xe2\x80\x931985\n_START_PARAGRAPH_\nRay Simpson, brat Valerie Simpson (iz skupine Ashford & Simpson), je nadomestil Victorja Willisa pri snemanju filma o glasbeni skupini, naslovljenega Can't Stop the Music, za katerega so pri\xc4\x8dakovali, da bo izredno uspe\xc5\xa1en in ki ga je re\xc5\xbeirala Nancy Walker, napisala Allan Carr in Bronte Woodard, glasbeno opremil Jacques Morali (\xc4\x8deprav so vklju\xc4\x8dili tudi nekaj pesmi z albumov Milkshake in Magic Night, ki jih je napisal Victor Willis), v njem pa so poleg skupine Village People zaigrali \xc5\xa1e Steve Guttenberg, Valerie Perrine, Jean-Claude Billmaer in Bruce Jenner. Kakorkoli \xc5\xbee, ko je film iz\xc5\xa1el, disko glasba \xc5\xbee ni bila ve\xc4\x8d tako uspe\xc5\xa1na in film je na podelitvi zlatih malin marca leta 1981 prejel nagrado v kategoriji za \xc2\xbbnajslab\xc5\xa1i film\xc2\xab\xc2\xa0in \xc2\xbbnajslab\xc5\xa1i scenarij\xc2\xab, nominiran pa je bil v skoraj vseh kategorijah. Kljub temu je pesem \xc2\xbbCan't Stop the Music\xc2\xab\xc2\xa0postala klubska in radijska uspe\xc5\xa1nica. Vseeno pa je bila tudi pesem nominirana za zlato malino v kategoriji za \xc2\xbbnajslab\xc5\xa1o pesem\xc2\xab\xc2\xa0in ker ne pesem ne album, preko katerega so pesem izdali, nista prejela zlate certifikacije, sta oba postala ena od najslab\xc5\xa1ih del skupine Village People. Prisoundtracku filma je sodeloval tudi \xc2\xbbDavid London\xc2\xab\xc2\xa0(psevdonim za Dennisa \xc2\xbbFergieja\xc2\xab Frederiksena), ki je kasneje postal glavni pevec skupine Toto in eden od pomembnej\xc5\xa1ih glasbenikov, ki so sodelovali pri naslednjem albumu skupine Village People. Film sam je sicer kasneje postal kultna klasika in eden od najljub\xc5\xa1ih filmov obo\xc5\xbeevalcev glasbene skupine povsod po svetu._NEWLINE_22. novembra 1980 so glasbeno skupino vklju\xc4\x8dili v epizodo televizijske oddaje Love Boat (sedmo epizodo \xc4\x8detrte sezone), naslovljeno \xc2\xbbSecretary to the Stars/Julie's Decision/The Horse Lover/Gopher and Isaac Buy a Horse\xc2\xab. Ob koncu leta 1980 je kavboj Randy Jones zapustil skupino; nadomestili so ga z Jeffom Olsonom._NEWLINE_Leta 1981 je popularnost disko glasbe upadla in nadomestila jo je new wave glasba, zato je glasbena skupina Village People zamenjala svoje kostume z novimi, druga\xc4\x8dnimi oblekami, ki jih je navdihnila new wave glasba, izdali pa so tudi nov album, Renaissance. Album je naletel na zelo majhen odziv, ve\xc4\x8dinoma negativen, in nobena od pesmi, izdanih preko njega, ni postala uspe\xc5\xa1nica._NEWLINE_Victor Willis se je pozno leta 1981 za kratek \xc4\x8das vrnil v skupino za album Fox on the Box, ki so ga leta 1982 izdali le v Evropi; leta 1983 so ga v omejeni izdaji izdali \xc5\xa1e v Zdru\xc5\xbeenih dr\xc5\xbeavah Amerike pod imenom In the Street. Miles Jaye je leta 1983 za kratek \xc4\x8das prevzel mesto Rayja Simpsona kot glavni pevec in sodeloval pri nekaj dodatnih pesmih z albuma In the Street. Mark Lee je leta 1982 za kratek \xc4\x8das nadomestil Davida Hoda._NEWLINE_Njihov zadnji album, Sex Over the Phone, je bil sestavljen iz novega gradiva, ki je vklju\xc4\x8devalo elemente plesne in hi-NRG glasbe. Album sicer komercialno ni bil najuspe\xc5\xa1nej\xc5\xa1i, vendar je bil bolj uspe\xc5\xa1en kot njegov predhodnik, Renaissance. Glavni singl z albuma so ob izidu prepovedali predvajati preko BBC-jevih radijev zaradi njihove vsebine - umazanih telefonskih klicev. V zadnjih letih je pesem \xc2\xbbSex Over the Phone\xc2\xab\xc2\xa0postala kultna klasika. Revija Associated Press je pesem \xc2\xbbSex Over the Phone\xc2\xab\xc2\xa0ozna\xc4\x8dila za\xc2\xa0\xc2\xbb'dr\xc5\xbeavljana Kane' videospotov\xc2\xab. Album Sex je vklju\xc4\x8deval tudi novega pevca glasbene skupine, Rayja Stephensa (ki je zaslovel s petjem tematske pesmi za otro\xc5\xa1ko televizijsko serijo The Great Space Coaster). Py Douglas je leta 1985 na nekaterih nastopih v \xc5\xbeivo nadomestil slednjega._NEWLINE_Leta 1985 si je glasbena skupina vzela premor, a so se leta 1987 ponovno zdru\xc5\xbeili. Takrat so skupino sestavljali Randy Jones, David Hodo, Felipe Rose, Glenn Hughes, Alex Briley in Ray Simpson._NEWLINE_Od leta 1988 dalje skupina nima ve\xc4\x8d najetega mened\xc5\xbeerja in deluej pod imenom Sixuvus Ltd.\n_START_SECTION_\nVpliv na kulturo\n_START_PARAGRAPH_\nZaradi lahke prepoznavnosti so like glasbene skupine Village People pogosto opona\xc5\xa1ali v raznih filmih, televizijskih serijah, video igrah in videospotih. Mnogi glasbeniki so posneli lastne razli\xc4\x8dice njihovih pesmi. Stereotipi\xc4\x8dne mo\xc5\xa1ke like, posebej motorista z brki, so v pop kulturi od vzpona glasbene skupine povezujejo s homoseksualno kulturo in pesem \xc2\xbbY.M.C.A.\xc2\xab\xc2\xa0velja za nekak\xc5\xa1no himno homoseksualne skupnosti._NEWLINE_Pesem \xc2\xbbIn the Navy\xc2\xab\xc2\xa0so vklju\xc4\x8dili v epizodo oddaje Muppetki in oddaje Simpsonovi._NEWLINE_V filmu Wayne's World 2 se Wayne skupaj s prijatelji zakrinka, da bi lahko zasledoval svoje dekle; Wayne se oble\xc4\x8de v delavca, Garth v policista, Neil v motorista, Terry pa v mornarja. Nato jih pri\xc4\x8dnejo ljudje loviti in nazadnje kon\xc4\x8dajo na odru v nekem gejevskem baru, kjer njihova naklju\xc4\x8dna podobnost s skupino Village People takoj pade v o\xc4\x8di DJ-ju, ki pri\xc4\x8dne vrteti pesem \xc2\xbbYMCA\xc2\xab._NEWLINE_V eni od epizod serije Dru\xc5\xbeina za umret se Peg oble\xc4\x8de v Indijanko, Kelly, Buda in Jeffresona pa prepri\xc4\x8da, da se oble\xc4\x8deta v mornarko, delavca in motorista. Skupaj nato \xc5\xbeelijo po\xc5\xbeiviti Marcyjino dolgo\xc4\x8dasno zabavo za no\xc4\x8d \xc4\x8darovnic, vendar so lahko peli le na pesem \xc2\xbbY.M.C.A.\xc2\xab, ker je bila plo\xc5\xa1\xc4\x8da s to pesmijo edino delo glasbene skupine, ki ga je Marcy imela v hi\xc5\xa1i. Ko se v hi\xc5\xa1i prika\xc5\xbee prava zasedba skupine Village People, se njihov nastop pri\xc4\x8dne s pesmijo \xc2\xbbY.M.C.A.\xc2\xab, zaradi \xc4\x8desar jih zgro\xc5\xbeene \xc5\xbeenske, ki jim je bilo slabo, pri\xc4\x8dno obmetavati s toaletnim papirjem._NEWLINE_Leta 1995 so zasedbo glasbene skupine Village People vklju\xc4\x8dili tudi v CGI-jevo animirano serijo ReBoot kot glasbeno skupino Small Town Binomes, ki prepeva pesem \xc2\xbbBSnP\xc2\xab\xc2\xa0(parodija na pesem \xc2\xbbY.M.C.A.\xc2\xab). Opazi se jih v epizodi \xc2\xbbTalent Night\xc2\xab\xc2\xa0in vsakega od \xc4\x8dlanov glasbene skupine so oblikovali po individualnem \xc4\x8dlanu skupine Village People._NEWLINE_Leta 2006 so glasbeno skupino Village People omenili v televizijski seriji Oh, ta sedemdeseta, natan\xc4\x8dneje v epizodi \xc2\xbbWe Will Rock You\xc2\xab. Ko Jackie in Fez poveta, da jima je v\xc5\xa1e\xc4\x8d disko glasba, jima Steven Hyde pove, da bo priredil zabavo z naslovom \xc2\xbbDisko je zani\xc4\x8d\xc2\xab\xc2\xa0in na njej se\xc5\xbegal vse disko CD-je."